Csoportos hangfürdő és hangutazás
2026-06-16 18:30 - 19:30 (Europe/Budapest) | Sivananda Jógaközpont, Szegfű utca 2., Budapest, Pest, 1028, Hungary
Hangfürdő
Fontos: a Hangfürdőre előzetes bejelentkezés szükséges legkésőbb aznap 12:00-ig! Az eseményt minimum 4 fő részvételével tartjuk meg!
A csoportos hangfürdő és hangutazás egy relaxációs, meditációs program, amely során a résztvevők különféle hangszerek (például hangtálak, gongok, csengők, sámándobok stb.) hangjaiban relaxálnak. A cél, hogy a hangok és rezgések segítségével mély ellazulást, belső békét és testi-lelki harmóniát érjünk el.
A tibeti hangtálak rezgésével beindulnak a szervezet öngyógyító hatásai, az elme lenyugszik, harmóniát hoz létre létezésünk minden szintjén, tisztít és pozitív energiával tölt fel. A kezelést követően nyugodt, kiegyensúlyozott állapotba térhetsz vissza az életbe, mely egy jó darabig ellenállóvá tesz a feszült helyzetekkel szemben. A hangtálak különböző frekvencián történő megszólaltatása közvetlenül az energetikai rendszerünkre a csakráinkra fejtik ki hatását. Amire éppen szükségünk van, azok a testünket tartalmazó víz segítségével jutnak el bőrünkön, csontunkon, belső szerveinken keresztül szervezetünk legapróbb sejtjeihez és evvel a feszültséget, diszharmóniát képes visszaállítani.

Tudtad, hogy a hangfürdőnek számos jótékony hatása van?
Stresszoldó – A hanghullámok segítenek a test és az idegrendszer megnyugtatásában.
Elősegíti a mély relaxációt – Segíthet az alvászavarok, szorongás vagy feszültség csökkentésében.
Energetizáló hatással bír – Feltölt energetikailag és frissességérzetet ad.
Segít az öngyógyító folyamatok támogatásában – A rezgések stimulálhatják a test természetes öngyógyító mechanizmusait.

A hangfürdő nem orvosi kezelés, de alternatív, kiegészítő eszköz lehet a testi-lelki jólét fenntartásához.
Gyertek és próbáljátok ki ti is

Ha szeretnél elmélyülni a hangok világában, kipróbálni önmagadon a zengő tálak és más hangszerek csodálatos tisztító, energetizáló, gyógyító hatásait, akkor itt a lehetőség, hogy belemerülj a rezgések óceánjába a Csoportos hangfürdő alkalmával. A hangtálak hangjait maghéj „szélcsengő” és esőbot is színesíti majd.
